open-index/open-wikipedia-markdown huggingface dataset:
Ευαγγελία Μιχελή-Τζανάκου

Η **Ευαγγελία Μιχελή-Τζανάκου** (22 Μαρτίου 1942 – 24 Σεπτεμβρίου 2012) ήταν Ελληνίδα καθηγήτρια βιοϊατρικής μηχανικής και διευθύντρια των Εργαστηρίων Υπολογιστικής Νοημοσύνης του Πανεπιστημίου Ρούτγκερς. Η Δρ. Μιχελή-Τζανάκου ήταν επίσης ιδρυτικό μέλος του Αμερικανικού Ινστιτούτου Ιατρικής και Βιολογικής Μηχανικής (AIMBE), μέλος του Ινστιτούτου Ηλεκτρονικών και Ηλεκτρολόγων Μηχανικών (IEEE), και μέλος της Ακαδημίας Ιατρικής του Νιου Τζέρσεϊ. Το πεδίο ενδιαφέροντος της περιλάμβανε τα νευρωνικά δίκτυα, την επεξεργασία πληροφοριών από τον εγκέφαλο, την επεξεργασία εικόνων και σημάτων σε εφαρμογές της βιοϊατρικής, την τηλεϊατρική, τη μαστογραφία, τα ακουστικά βαρηκοΐας και τα ηλεκτρονικά ισοδύναμα των νευρώνων. Το 1974 έγινε το επίκεντρο του παγκοσμίου ενδιαφέροντος όταν εφηύρε τον πρώτο εγκέφαλο σε περιβάλλον διεπαφής υπολογιστή (BCI) με τη χρήση του αλγορίθμου της, ALOPEX. Η μέθοδος αυτή χρησιμοποιήθηκε για τη μελέτη της νόσου Πάρκινσον. Ο αλγόριθμος ALOPEX χρησιμοποιήθηκε επίσης για την επεξεργασία σημάτων, επεξεργασία εικόνων και αναγνώριση προτύπων. Απεβίωσε στις 24 Σεπτεμβρίου 2012, μετά από μακροχρόνια αντιμετώπιση του καρκίνου.

Η Ευαγγελία Μιχελή-Τζανάκου γεννήθηκε στην Αθήνα και έλαβε το πτυχίο της στη Φυσική από το Εθνικό και Καποδιστριακό Πανεπιστήμιο Αθηνών το 1968. Συνέχισε τις σπουδές της στο Πανεπιστήμιο των Συρακουσών στις ΗΠΑ, από όπου έλαβε το μεταπτυχιακό της το 1974, και το διδακτορικό της το 1977, και πάλι στον κλάδο της Φυσικής

## Βιβλία
* 
* 

## Βραβεύσεις
* Βραβείο Αξιέπαινου Επιτεύγματος, ΙΕΕΕ, 2010. «για το όραμα της και την καθοδήγηση της στην εγκαθίδρυση του Προγράμματος Βιομετρικής Πιστοποίησης του ΙΕΕΕ.» 
* Βραβείο Αξιέπαινης Υπηρεσίας, ΙΕΕΕ - CIS, 2006.
* Βραβείο *Γυναίκες του Νιου Τζέρσεϊ*, 1995. «για την εφαρμογή των νευρωνικών δικτύων στη μηχανική της ιατρικής και της βιολογίας.»
* Έπαινος από την Εταιρεία Γυναικών Μηχανικών, 1992
* Βραβείο Εξαιρετικού Συμβούλου, IEEE, 1985.

## Παραπομπές


## Επιπρόσθετη ανάγνωση
*  Η Ευαγγελία Μιχελή-Τζανάκου τιμήθηκε το 2000 ως «Καινοτόμος» από την ιστοσελίδα του ΙΕΕΕ.
*  Το Μάρτιο κάθε έτους, το IEEE τιμά γυναίκες μέλη του. Η Ευαγγελία Μιχελή-Τζανάκου ήταν μια από τις πέντε που επελέγησαν το 2004.

Κατηγορία:Έλληνες μηχανικοί
Κατηγορία:Έλληνες φυσικοί
Κατηγορία:Έλληνες βιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Εξωγήινη ζωή

Ως **εξωγήινη** ονομάζεται η ζωή η οποία δεν προέρχεται από τη Γη. Αυτή η υποθετική μορφή ζωής μπορεί να ποικίλει από απλές μορφές που μοιάζουν με τα βακτήρια έως όντα με πολιτισμούς πολύ πιο εξελιγμένους από τον ανθρώπινο. Αν και πολλοί επιστήμονες, λόγω των πολύ ισχυρών μαθηματικών πιθανοτήτων, θεωρούν ότι η εξωγήινη ζωή υπάρχει, δεν υπάρχουν μέχρις στιγμής αναμφισβήτητες αποδείξεις για την ύπαρξή της. Η επιστήμη που μελετάει την εξωγήινη ζωή είναι η εξωβιολογία, που αποτελεί κλάδο της αστροβιολογίας.

Η πολύφημη ερώτηση "Είμαστε μόνοι στο σύμπαν;" έχει βασανίσει τα ανθρώπινα μυαλά από τότε που κοίταξαν για πρώτη φορά στον ουρανό. Οι αρχαίοι Έλληνες ήταν οι πρώτοι δυτικοί σκεφτιστές και φιλόσοφοι που έθεσαν επίσημα το ζήτημα για ένα απέραντο σύμπαν που οικούνταν από έναν απέραντο αριθμό εξωγήινων πολιτισμών. Πολύ αργότερα, τον 16ο αιώνα, το μοντέλο του Κοπέρνικου ενός ηλιοκεντρικού ηλιακού συστήματος άνοιξε την πόρτα σε κάθε είδους εξωγήινους προβληματισμούς. Αυτές οι εικασίες συμβάδιζαν με την γραμμή σκέψης της εποχής και διατηρήθηκαν μέχρι τον Διαφωτισμό και τον 20ο αιώνα.

Από τα μέσα του 20ού αιώνα διεξάγεται συνεχής έρευνα για τυχόν σημάδια εξωγήινων πολιτισμών, με ραδιοτηλεσκόπια, τα οποία μπορούν να ανιχνεύσουν πιθανά εξωγήινα σήματα και τηλεσκόπια που ερευνούν για πιθανώς κατοικήσιμους εξωηλιακούς πλανήτες. Παρά τις απίστευτες τεχνολογικές μας προόδους, δεν έχουμε λάβει ποτέ αξιόπιστο ραδιοφωνικό σήμα από, ή ακόμα και το πιο έφηβο ίχνος, εξωγήινης ζωής πέρα από τη Γη. Η εξωγήινη ζωή έχει παίξει σημαντικό ρόλο στη μυθοπλασία της επιστημονικής φαντασίας. Με την πάροδο των ετών, τα έργα επιστημονικής φαντασίας, ιδίως με την επιρροή των κινηματογραφικών ταινιών επιστημονικής φαντασίας, αύξησαν το ενδιαφέρον του κοινού για την πιθανότητα ύπαρξης της εξωγήινης ζωής. Όσον αφορά την πιθανή επαφή με εξωγήινους, κάποιοι υποστηρίζουν ότι πρέπει να επιδιωχθεί, ενώ άλλοι υποστηρίζουν ότι ίσως είναι επικίνδυνο να προσελκύσουμε την προσοχή κάποιου εξωγήινου είδους στη Γη.

## Δείτε επίσης
* Παράδοξο του Φέρμι
* Σήμα Ουάου!
* Επαφή (ταινία του 1997)

## Παραπομπές


## Βιβλιογραφία
* McDonough, Thomas R.: *Οι εξωγήινοι: Η αναζήτηση ζωής στο Σύμπαν*, εκδ. «Κάτοπτρο», Αθήνα 1991, ISBN 960-7023-18-8

## Εξωτερικοί σύνδεσμοι

* 

Εξωγηινη ζωη
Ζορζ Ντοσέν

Ο **Ζορζ Ντοσέν** (πλήρες ονοματεπώνυμο **Ζορζ Ζιλ Ζοζέφ Ντοσέν** - Georges Dossin), (Βαντρ κοντά στη Λιέγη, 4 Φεβρουαρίου 1896 - Λιέγη 8 Δεκεμβρίου 1983) ήταν Βέλγος αρχαιολόγος και ιστορικός.

## Βιογραφικό
Γεννήθηκε στο χωριό Βαντρ κοντά στη Λιέγη. Σπούδασε σε Λιέγη και Παρίσι, όπου πήρε διδακτορικό στην Κλασική Φιλολογία το 1921 και στην Ιστορία της λογοτεχνίας των Ανατολικών χωρών το 1923. Από το 1924 μέχρι το 1945 δίδαξε Ιστορία Τέχνης της Μικράς Ασίας στο Βασιλικό Ινστιτούτο Ιστορίας Τέχνης και Αρχαιολογίας των Βρυξελλών και την ίδια περίοδο δίδαξε τα βασικά σημεία της Ιστορίας τέχνης και της Αρχαιολογίας στο Πανεπιστήμιο της Λιέγης(1924 - 1935).

Κατηγορία:Βέλγοι ιστορικοί
Κατηγορία:Βέλγοι αρχαιολόγοι
Tower 25

thumb|200px|Φωτογραφία του κτιρίου

Το **Tower 25 (White Walls)** είναι ουρανοξύστης στη Λευκωσία σχεδιασμένος απο τον διεθνούς φήμης αρχιτέκτονα Ζαν Νουβέλ (Jean Nouvel) για την κυπριακή εταιρεία Nice Day Developments. Είναι το έκτο ψηλότερο κτίριο στη Κύπρο με ύψος 62 μ.. Η κατασκευή του ολοκληρώθηκε το 2013.

Το κτίριο βραβεύτηκε ως το καλύτερο ψηλό κτήριο της Ευρώπης απο το Συμβούλιο Ψηλών Κτηρίων και Αστικού Περιβάλλοντος (CTBUH) ανάμεσα σε 132 σημαντικά Ευρωπαϊκά κτήρια που περιλαμβάνουν το νέο κτήριο της Ευρωπαϊκής Κεντρικής Τράπεζας στη Φραγκφούρτη, το Allianz Tower στο Μιλάνο, το Grattecielo Intesa Sanpaolo στο Τορίνο και το Allianz Tower της Κωνσταντινούπολης. Ήταν υποψήφιο για το βραβείο καλύτερου κτιρίου του κόσμου για το 2016, βραβείο το οποίο η διεθνής κριτική επιτροπή του Συμβούλιου Ψηλών Κτηρίων και Αστικού Περιβάλλοντος (CTBUH) απένειμε στον Πύργο της Σαγκάης.

## Εικόνες

Αρχείο:Tower 25 by night Nicosia Republic of Cyprus Kipros.jpg|
Αρχείο:Tower 25 Nicosia Jean Nouvel.jpg|
Αρχείο:Stasinou Avenue Tower 25 Jean Nouvel skyscraper Nicosia Republic of Cyprus.jpg|
Αρχείο:Nicosia City Hall red building by night Tower 25 on the background Republic of Cyprus.jpg
Αρχείο:Nicosia 01-2017 img16 View from Shacolas Tower.jpg|


## Παραπομπές


## Εξωτερικοί σύνδεσμοι
Επίσημη ιστοσελίδα

Κατηγορία:Κτίρια και κατασκευές στη Λευκωσία
Νότιος κιτρινόραμφος βούκερος

Ο **νότιος κιτρινόραμφος βούκερος** είναι ένας μεσαίου μεγέθους βούκερος του γένους *Tockus* που ζει στη Νότια Αφρική. Η επιστημονική του ονομασία είναι *Tockus leucomelas* και δεν περιλαμβάνει υποείδη.

## Μορφολογία
αριστερά|μικρογραφία|270x270εσ|Νότιος κιτρινόραμφος βούκερος σε κλαδί
Ο νότιος κιτρινόραμφος βούκερος είναι ένα μεσαίου μεγέθους πουλί. Έχει μήκος 45 εκ. από το ράμφος ως την ουρά και βάρος 132–242 γραμμάρια. Ξεχωρίζει από το χαρακτηριστικό μακρύ κυρτό προς τα κάτω κίτρινο ράμφος του, που είναι πολύ μεγάλο σε σχέση με το σώμα του και μπορεί να φτάσει το 1/6 του συνολικού μήκους του σώματός του. Τα αρσενικά είναι μεγαλύτερα από τα θηλυκά αλλά υπάρχει επικάλυψη μεταξύ των δύο φύλων. Η διαφορά του μεγέθους στο ράμφος είναι ένας αρκετά αξιόπιστος τρόπος διαφοροποίησης των φύλων των άγριων βούκερων.
Το χρώμα τους στο στήθος και την κοιλιά τους είναι λευκό, ενώ στο λαιμό και στο κεφάλι σκούρο γκριζωπό με λευκές διακοπές. οι φτερούγες έχουν μαύρο χρώμα με λευκά μπαλώματα που προκαλούν αντίθεση. 

## Κατανομή και βιότοπος
Ο νότιος κιτρινόραμφος βούκερος είναι επιδημητικό είδος στις ξηρές ανοιχτές σαβάνες, αλλά είναι επίσης εν μέρει και σε δάση με ακακία. Μπορεί να βρεθεί σε όλα τα μήκη της Αφρικής από την Αγκόλα και τη Ναμίμπια μέχρι τη Μοζαμβίκη και τη Νατάλ, περνώντας από την Μποτσουάνα, τη Ζιμπάμπουε και τη βόρεια Νότια Αφρική.  

## Συμπεριφορά
Είναι ημερόβιο είδος, μιας και δραστηριοποιείται από το πρωί ως το απόγευμα. Το βράδυ κοιμούνται στα ψηλά κλαδιά ενός δέντρου. Μπορεί να βρεθεί μοναχικό ή σε ζευγάρια ή σε μικρά κοπάδια. Τείνουν όμως γενικά να είναι μοναχικοί εκτός αν είναι η περίοδος αναπαραγωγής, η εποχή της ωοτοκίας ή αν υπάρχει τοπική μετανάστευση κατά τη διάρκεια της εποχής της ξηρασίας. 
Τα ζευγάρια είναι κυρίως μονογαμικά και έχουν έναν καθαρό καταμερισμό των εργασιών ανάμεσα στα αρσενικά και τα θηλυκά. Εάν άλλοι βούκεροι πλησιάζουν την φωλιά, το ζευγάρι βγάζει δυνατούς θορύβους όπου σιγά σιγά δυναμώνουν σε ένταση και ρυθμό και, όταν κορυφωθούν, ανοίγουν τα φτερά σαν βεντάλιες, εκτείνοντας τις ουρές σαν να κάνει υπόκλιση.

## Τροφή
Ο νότιος κιτρινόραμφος βούκερος ψάχνει τη τροφή του στο έδαφος ή σε θάμνους. Τρέφεται κυρίως με αρθρόποδα, περιλαμβάνοντας τερμίτες, σκαθάρια, ακρίδες και κάμπιες.

## Πινακοθήκη

File:Tockus leucomelas -Kalahari Desert, Botswana -8.jpg|Έρημος Καλαχάρι, Μποτσουάνα
File:Tockus leucomelas -Kruger National Park-8.jpg |Εθνικό Πάρκο Κρούγκερ, Νότια Αφρική
File:Southern yellow-billed hornbill flying.jpg|Εν πτήσει, Νότια Αφρική
File:Southern yellow-billed hornbill (Tockus leucomelas) beak open.jpg|Καλώντας, Νότια Αφρική
File:Hornbill closeup portrait.JPG|Πρόσοψη του βούκερου, Pilanesberg national park, South Africa.
File:Hornbill closeup profile 03.JPG|Hornbill closeup, left profile, Εθνικό Πάρκο Πιλάνεσμπεργκ, Νότια Αφρική
File:Hornbill posing.JPG|Νότιος κιτρινόραμφος βούκερος στο Εθνικό Πάρκο Πιλάνεσμπεργκ, Νότια Αφρική.


## Παραπομπές


Κατηγορία:Βουκερωτίδες
Κατηγορία:Πτηνά της Αφρικής
Ιζαμπέλα Μερσέντ

Η **Ιζαμπέλα Μόνερ** (Αγγ.: Izabela Moner, 10 Ιουλίου 2001) γνωστή και με το επαγγελματικό της ονοματεπώνυμο **Ιζαμπέλα Μερσέντ**, είναι Αμερικανίδα-Περουβιανή ηθοποιός και τραγουδίστρια. Έγινε ευρέως γνωστή στην τηλεόραση από τον πρωταγωνιστικό της ρόλο στη τηλεοπτική σειρά 100 πράγματα που πρέπει να κάνεις πριν το λύκειο, ως Σι Τζέι, ενώ στον κινηματογράφο έγινε ευρέως γνωστή από την συμμετοχή της στην ταινία Transformers: Ο Τελευταίος Ιππότης.

## Προσωπική ζωή

Η Μερσέντ γεννήθηκε στο Κλίβελαντ του Οχάιο. Είναι κόρη της Κάθριν, η οποία γεννήθηκε στη Λίμα του Περού και του Πάτρικ Μονέρ, ο οποίος γεννήθηκε στην Λουιζιάνα. Η Μονέρ έχει δηλώσει ότι νιώθει περισσότερο Περουβιανή παρά Αμερικάνα.

## Σταδιοδρομία
### Ηθοποιία

Η Μερσέντ έκανε την πρώτη της εμφάνιση στην ταινία *The House That Jack Built*, ως Νάντια. Το 2014, έκανε την πρώτη της εμφάνιση, στην τηλεόραση, στην τηλεοπτική σειρά *Growing Up Fisher*, όπου εμφανίστηκε σε 7 επεισόδια. Έγινε ευρέως γνωστή από τον πρωταγωνιστικό της ρόλο στη σειρά 100 πράγματα που πρέπει να κάνεις πριν το λύκειο. Το 2021 πρωταγωνίστησε στο πλευρό του Jason Momoa στην καταπληκτική ταινία δράσης του Netflix  ως Rachel Cooper. Στην ταινία υποδύεται την κόρη του Jason Momoa, όπου μετά τον άδικο θάνατο της μητέρας της από παιχνίδια φαρμακευτικών εταιριών και την δολοφονία του πατέρα της στην προσπάθεια του να τους ξεσκεπάσει, εκδικείται τον θάνατο τους με εντυπωσιακό τρόπο.

### Μουσική

Η Μερσέντ έκανε το ντεμπούτο της όταν ήταν 10 χρόνων στο *[[Εβίτα (μιούζικαλ)|Evita]]*, όπου τραγούδησε στα Ισπανικά μαζί με τον Ρίκι Μάρτιν.

#### Άλμπουμ

* *Stopping Time* - κυκλοφόρησε στις 28 Σεπτεμβρίου του 2015 από την *Broadway Records*.

## Φιλμογραφία

### Κινηματογράφος

### Τηλεόραση

## Βραβεία

## Παραπομπές


## Εξωτερικοί σύνδεσμοι
* Η επίσημη ιστοσελίδα της Μερσέντ
* Η Ιζαμπέλα Μερσέντ στο Internet Movie Database

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Ψήφισμα 68/262 της Γενικής Συνέλευσης των Ηνωμένων Εθνών

μικρογραφία|δεξιά|352x352px|
Το **Ψήφισμα 68/262 της Γενικής Συνέλευσης των Ηνωμένων Εθνών** ψηφίστηκε και υιοθετήθηκε στις 27 Μαρτίου του 2014 από την 68η σύνοδο της Γενικής Συνέλευσης των Ηνωμένων Εθνών ως απάντηση προς τη ρωσική προσάρτηση της Κριμαίας και με τίτλο **"Εδαφική ακεραιότητα της Ουκρανίας"**. Το μη δεσμευτικό ψήφισμα, το οποίο υποστηρίχθηκε από 100 κράτη μέλη των Ηνωμένων Εθνών, επιβεβαίωσε τη δέσμευσή της Γενικής Συνέλευσης για την εδαφική ακεραιότητα της Ουκρανίας εντός των διεθνώς αναγνωρισμένων συνόρων της και υπογράμμισε την ακύρωση του Κριμαϊκού δημοψηφίσματος του 2014. Έντεκα (11) έθνη ψήφισαν κατά, ενώ 58 απείχαν, και επιπλέον 24 κράτη απουσίαζαν όταν διεξήχθη η ψηφοφορία.

Το ψήφισμα εισήχθη από τον Καναδά, την Κόστα Ρίκα, τη Γερμανία, τη Λιθουανία, την Πολωνία και την Ουκρανία. Η υιοθέτηση του ψηφίσματος είχε προηγηθεί των ανεπιτυχών προσπαθειών του Συμβουλίου Ασφαλείας των Ηνωμένων Εθνών, το οποίο συγκάλεσε επτά συνεδρίες για την αντιμετώπιση της Κριμαΐκής κρίσης, μόνο για να αντιμετωπίσουν το ρωσικό βέτο του σχεδίου ψηφίσματος S/2014/189, που χρηματοδοτείται από 42 χώρες.

## Δηλώσεις κρατών
Ο Νίκος Αιμιλίου, μόνιμος αντιπρόσωπος της Κύπρου στον ΟΗΕ, ο οποίος ευνοούσε το ψήφισμα, είπε ότι «Η Κύπρος τονίζει τη σημασία της τήρησης των θεμελιωδών αρχών του σεβασμού της κυριαρχίας, εδαφικής ακεραιότητας και ανεξαρτησίας όλων των κρατών, συμπεριλαμβανομένης και της Ουκρανίας».

Ο μόνιμος αντιπρόσωπος της Κίνας στον ΟΗΕ, Λιου Τζιεγί, δήλωσε πως «Η Κίνα δεν συμφωνεί με μια χειρονομία αντιπαράθεσης» καθώς και ότι «Η ψήφιση αυτού του σχεδίου απόφασης θα οδηγούσε μόνο σε ακόμη μεγαλύτερη αντιπαράθεση και θα περιέπλεκε ακόμη περισσότερο την κατάσταση, κάτι που δεν συμφέρει τους Ουκρανούς και τη διεθνή κοινότητα.»

## Αντίδραση Ρωσίας
Στις 28 Μαρτίου, 2014 η Ρωσική Ομοσπονδία δήλωσε ότι το ψήφισμα ήταν αντιπαραγωγικό και κατηγόρησε την Δύση ότι χρησιμοποίησαν εκβιασμούς και απειλές για να κερδίσουν περισσότερες ψήφους υπέρ του ψηφίσματος.

## Ψηφοφορία

## Δείτε επίσης
*Ηνωμένα Έθνη

## Εξωτερικοί σύνδεσμοι
*Όλο το κείμενο του Ψηφίσματος 68/262

## Παραπομπές


Κατηγορία:Οργανισμός Ηνωμένων Εθνών
Κατηγορία:Ιστορία της Κριμαίας
Γκερντ Κάντερ

Ο **Γκερντ Κάντερ** (*Gerd Kanter*, γεννήθηκε 6 Μαΐου 1979) είναι Εσθονός δισκοβόλος, χρυσός Ολυμπιονίκης το 2008 στο Πεκίνο. 

Ήταν παγκόσμιος πρωταθλητής το 2007 και χάλκινος Ολυμπιονίκης το 2012 στο Λονδίνο. Συνολικά έχει κατακτήσει πέντε μετάλλια σε Παγκόσμια Πρωταθλήματα, τέσσερα σε Πανευρωπαϊκά και ένα σε Πανεπιστημιάδα.

Είναι ο κάτοχος του ρεκόρ Εσθονίας στο δίσκο με 73,38 μέτρα, επίδοση που αποτελεί την τρίτη καλύτερη στην ιστορία του αθλήματος.

## Βιογραφία
Γεννήθηκε στις 6 Μαϊου 1979 στο Τάλιν.

Το 2005 κέρδισε το χρυσό μετάλλιο στην πανεπιστημιάδα που διεξήχθη στη Σμύρνη και ήταν δεύτερος στο Παγκόσμιο Πρωτάθλημα Ανοιχτού Στίβου, στο Ελσίνκι. Την επόμενη χρονιά ήταν και πάλι δεύτερος, αυτή τη φορά στους Πανευρωπαϊκούς Αγώνες Ανοιχτού Στίβου, στο Γκέτεμποργκ. Στις 4 Σεπτεμβρίου του 2006 στο Χέλσινγκμποργκ, στη Σουηδία έριξε το δίσκο στα 73μ. και 38 εκ., πετυχαίνοντας ρεκόρ Εσθονίας.

Το 2007 στο Παγκόσμιο Πρωτάθλημα Ανοιχτού Στίβου, στην Οζάκα κέρδισε το χρυσό μετάλλιο ρίχνοντας το δίσκο στα 68μ. και 94 εκ.. Το 2008 στο Πεκίνο ήταν χρυσός Ολυμπιονίκης, με βολή στα 68μ. και 82 εκ., ενώ το 2009 κέρδισε το χάλκινο μετάλλιο στο Παγκόσμιο πρωτάθλημα Ανοιχτού Στίβου, που διεξήχθη στο Βερολίνο. Την επόμενη χρονία ήταν τέταρτος στο Πανευρωπαϊκό Πρωτάθλημα, στη Βαρκελώνη.

Από το 2011 μέχρι το 2016 κέρδισε δύο μετάλλια σε παγκόσμια πρωταθλήματα: το ασημένιο μετάλλιο το 2011 στο Παγκόσμιο Πρωτάθλημα, στο Νταεγού, στη Νότια Κορέα και το χάλκινο μετάλλιο το 2013 στο Παγκόσμιο Πρωτάθλημα, στη Μόσχα. Στο ίδιο διάστημα κέρδισε και τρία μετάλλια σε πανευρωπαϊκά πρωταθλήματα: δύο φορές το ασημένιο, το 2012 και το 2014, στο Ελσίνκι και στη Ζυρίχη αντίστοιχα και μια φορά το χάλκινο, το 2016, στο Άμστερνταμ.

Στους Ολυμπιακούς Αγώνες του Λονδίνου το 2012 ήταν τρίτος με 68μ. και 3 εκ..

Το 2012 και το 2013 ήταν πρώτος στο IAAF Diamond League.

## Παραπομπές


## Εξωτερικοί σύνδεσμοι
*http://www.iaaf.org/athletes/estonia/gerd-kanter-183462

Κατηγορία:Εσθονοί αθλητές του στίβου
Κατηγορία:Δισκοβόλοι
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Νικητές Diamond League
Αντρέας Τόρκιλντσεν

Ο **Αντρέας Τόρκιλντσεν** (*Andreas Thorkildsen*, γεννήθηκε 1 Απριλίου 1982) είναι Νορβηγός πρώην αθλητής του ακοντισμού. Ήταν χρυσός Ολυμπιονίκης δύο φορές (2004, 2008), παγκόσμιος πρωταθλητής μία (2009) και πρωταθλητής Ευρώπης δύο φορές (2006, 2010), ενώ έχει κερδίσει και τρία ασημένια μετάλλια σε παγκόσμια πρωταθλήματα.

## Βιογραφία
Ο Αντρέας Τόρκιλντσεν γεννήθηκε στο Κρίστιανσαντ, στη Νορβηγία, την 1η Απριλίου 1982. Ξεκίνησε να ασχολείται με τον ακοντισμό σε ηλικία 11 ετών. Πρώτος προπονητής του ήταν ο πατέρας του Τομ, πρώην αθλητής του ακοντισμού. Η μητέρα του ήταν αθλήτρια στα 110μ. με εμπόδια. Το 2001 εγκαταστάθηκε στο Όσλο και άρχισε να προπονείται με τον Åsmund Martinsen.
Στο Παγκόσμιο Πρωτάθλημα Ανοιχτού Στίβου που διεξήχθη στο Έντμοντον, στον Καναδά, το 2001, δεν κατάφερε να προκριθεί στον τελικό, όπως και στο Πανευρωπαϊκό Πρωτάθλημα, στο Μόναχο, την επόμενη χρονιά.

Στους Ολυμπιακούς Αγώνες της Αθήνας το 2004 κέρδισε το χρυσό μετάλλιο, με βολή στα 86μ. και 50 εκ. Μέχρι τους επόμενους ολυμπιακούς αγώνες, κέρδισε δύο ασημένια μετάλλια σε παγκόσμια πρωταθλήματα, το 2005 στο Ελσίνκι και το 2007 στην Οσάκα και ένα χρυσό μετάλλιο στο πανευρωπαϊκό πρωταθλήμα το 2006 στο Γκέτεμποργκ. Τον Μάιο του 2006 ξεπέρασε για πρώτη φορά τα 90μ., στο Super Grand Prix στην Ντόχα, στο Κατάρ.

Στους Ολυμπιακούς Αγώνες του Πεκίνου το 2008 ήταν και πάλι πρώτος με 90μ. και 57 εκ. Την επόμενη χρονιά κέρδισε το χρυσό μετάλλιο και στο Παγκόσμιο πρωτάθλημα στο Βερολίνο, ρίχνοντας το ακόντιο στα 89μ. και 59 εκ. Πρώτος ήταν και το 2010 στο Πανευρωπαϊκό πρωτάθλημα που διεξήχθη στη Βαρκελώνη ενώ στο Παγκόσμιο Πρωτάθλημα στο Νταεγού, το 2011, ήρθε δεύτερος.

Το 2004 επιλέχθηκε ως ο αθλητής της χρονιάς στη Νορβηγία, ενώ το 2008 του απονεμήθηκε ο τίτλος του Ευρωπαίου αθλητή της χρονιάς από την Ευρωπαϊκή Ομοσπονδία Στίβου (''European Athletic Association':).

## Παραπομπές


## Εξωτερικοί σύνδεσμοι
*http://www.iaaf.org/athletes/norway/andreas-thorkildsen-176447

Κατηγορία:Νορβηγοί αθλητές του στίβου
Κατηγορία:Νορβηγοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Ακοντιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Χρυσοί Ολυμπιονίκες του στίβου
Κατηγορία:Νικητές Diamond League
Κάρμεν Μάουρα

Η **Κάρμεν Μάουρα** (ισπαν. *Carmen Maura*, 15 Σεπτεμβρίου 1945) είναι Ισπανίδα ηθοποιός.

Γεννήθηκε το 1945 στη Μαδρίτη και σπούδασε φιλοσοφία, λογοτεχνία και τέχνες στο Παρίσι. Ξεκίνησε την καριέρα της στην υποκριτική όταν εισήχθη στο Spanish University Theatre.

Έχει γίνει ευρέως γνωστή μέσα από τις ταινίες του Πέδρο Αλμοδόβαρ όπως: *[[Η Πέπι, η Λούσι, η Μπομ και τα άλλα κορίτσια]]*, *[[Matador (ταινία)|Matador]]*, *[[Ο νόμος του πόθου]]* και κυρίως από το φιλμ *[[Γυναίκες στα πρόθυρα νευρικής κρίσης]]* του 1988, για το οποίο κέρδισε το βραβείο Γκόγια Α' γυναικείου ρόλου και το βραβείο καλύτερης ηθοποιού από τα Βραβεία Ευρωπαϊκού Κινηματογράφου.

Το 1990 πρωταγωνίστησε στην ταινία *[[Ω! Καρμέλα]]* του Κάρλος Σάουρα και κέρδισε ξανά το βραβείο Γκόγια Α' γυναικείου ρόλου και το βραβείο καλύτερης ηθοποιού από τα Βραβεία Ευρωπαϊκού Κινηματογράφου. Το 1996 έπαιξε στο *Le bonheur est das le pré* και προτάθηκε για το βραβείο Σεζάρ Β' γυναικείου ρόλου, ενώ το 2001 έλαβε για τρίτη φορά το βραβείο Γκόγια Α' γυναικείου ρόλου για την ταινία *La comunidad*.

Στη συνέχεια, πρωταγωνίστησε ξανά σε ταινία του Αλμοδόβαρ μετά από πολλά χρόνια, στο *[[Γύρνα πίσω]]* του 2006. Για την ταινία αυτή, κέρδισε το βραβείο καλύτερης ηθοποιού στο φεστιβαλ των Καννών (δόθηκε σε όλο το γυναικείο καστ) και το βραβείο Γκόγια Β' γυναικείου ρόλου. Μετά από αυτή τη συνεργασία, η Μάουρα δήλωσε πως ήταν η τελευταία φορά που παίζει σε έργο του Αλμοδόβαρ.

Το 2010, τιμήθηκε με το βραβείο Σεζάρ Β' γυναικείου ρόλου για την ερμηνεία της στην ταινία *[[Οι γυναίκες του τελευταίου ορόφου]]*.

## Ενδεικτική φιλμογραφία

## Παραπομπές


Κατηγορία:Ισπανίδες ηθοποιοί
Κατηγορία:Βραβευμένοι με Σεζάρ
Κατηγορία:Βραβευμένοι με Γκόγια
Κατηγορία:Ιππότες του Τάγματος των Τεχνών και των Γραμμάτων
Αλεξάντερ Φέλινγκ

Ο **Αλεξάντερ Φέλινγκ** (*Alexander Fehling*) είναι Γερμανός ηθοποιός.

Γεννήθηκε το 1981 στο Ανατολικό Βερολίνο και σπούδασε υποκριτική στην ανώτατη δραματική σχολή «Ernst Busch». Έγινε γνωστός από την ταινία *[[Άδωξοι Μπάσταρδη]]* του Κουέντιν Ταραντίνο και από τη συμμετοχή του στον 5ο κύκλο της σειράς Homeland.

## Φιλμογραφία
### Κινηματογράφος
*2006 And Along Come Tourists
*2007 Buddenbrooks
*2008 13 Semester
*2009 Άδωξοι Μπάσταρδη
*2009 Η δίκη
*2010 Ο νεαρός κύριος Γκαίτε!
*2011 If Not Us, Who?
*2012 Ο κυνηγημένος 
*2014 Ο λαβύρινθος της σιωπής 
*2015 Atomic Falafel 
*2017 In Zeiten des abnehmenden Lichts

### Τηλεόραση
*2007 Der Kriminalist
*2007 KDD - Kriminaldauerdienst
*2015 Homeland

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί θεάτρου
Κατηγορία:Ανατολικογερμανοί
Αν Βιαζέμσκι

Η **Αν Βιαζέμσκι** (*Anne Wiazemsky*, 14 Μαΐου 1947 - 5 Οκτωβρίου 2017) ήταν Γαλλίδα ηθοποιός και συγγραφέας ρώσικης καταγωγής.

Γεννήθηκε το 1947 στο Βερολίνο. Είναι εγγονή του Γάλλου συγγραφέα Φρανσουά Μωριάκ. Έχει πρωταγωνιστήσει σε ταινίες του Γκοντάρ, του Παζολίνι, του Μπρεσόν και του Φερέρι. Από το 1967 ως το 1979 ήταν παντρεμένη με τον Ζαν-Λυκ Γκοντάρ. Το 1988 σταμάτησε την υποκριτική και ασχολήθηκε με τη συγγραφή μυθιστορημάτων, τρία εκ των οποίων έχουν μεταφραστεί στα Ελληνικά.

Πέθανε στις 5 Οκτωβρίου 2017 στο Παρίσι, από καρκίνο.

## Φιλμογραφία
*1966 - Στην τύχη ο Μπαλταζάρ
*1967 - Η κινέζα
*1967 - Γουικέντ
*1968 - Θεώρημα
*1968 - Sympathy for the Devil
*1969 - Χοιροστάσιο
*1970 - Ανατολικός άνεμος
*1971 - Αγώνες στην Ιταλία
*1973 - Μοιραία συνάντηση
*1985 - Ραντεβού
## Βιβλία στα Ελληνικά
*1997 - *Ύμνοι στο έρωτα*, εκδόσεις Σιδέρης
*2006 - *Με λένε Ελιζαμπέτ*, εκδόσεις Πόλις
*2010 - *Κορίτσι*, εκδόσεις Πόλις

## Παραπομπές


Κατηγορία:Γαλλίδες ηθοποιοί κινηματογράφου
Κατηγορία:Γάλλοι συγγραφείς
Κατηγορία:Γάλλοι σκηνοθέτες κινηματογράφου
Ευρυμένης ο Σάμιος

Ο **Ευρυμένης ο Σάμιος** (6ος αιώνας π.Χ.) ήταν αρχαίος Έλληνας ολυμπιονίκης από τη Σάμο, ο οποίος στέφθηκε νικητής σε ένα από τα βαρέα αθλήματα (παγκράτιο, πυγμαχία, ή πάλη, άγνωστο ποιο) στους 62ους ολυμπιακούς αγώνες της αρχαιότητας (532 π.Χ.). Ο φιλόσοφος του 3ου αιώνα μ.Χ. Πορφύριος, στο έργο του *Περί του πυθαγορείου βίου* αναφέρει πως ο Ευρυμένης προπονούνταν με την βοήθεια του φιλόσοφου Πυθαγόρα. Επίσης σημειώνεται πως ο Ευρυμένης ήταν ο πρώτος που ακολούθησε συγκεκριμένο διαιτολόγιο ως αθλητής, κάτι που ωστόσο αναφέρεται σε άλλες ιστορικές πηγές και για τον μεταγενέστερο Δρομέα τον Στυμφήλιο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σάμιοι ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Κατηγορία:Αρχαίοι ολυμπιονίκες αγωνισμάτων συμπλοκής
Νότια τιγρογαλή

Η **Νότια τιγρογαλή** (*Leopardus guttulus*), είναι μία μικρή αγριόγατα, που απαντάται στη νότια και νοτιοανατολική Βραζιλία και αναγνωρίστηκε ως ξεχωριστό είδος το 2013. Παλαιότερα, θεωρούταν ότι ανήκε στο είδος Τιγρογαλή (*Leopardus tigrinus*). Σε ένα μέρος της κατανομής της, μπορεί να διασταυρωθεί με τον Αγριόγατο του Ζοφρουά (*Leopardus geoffroyi*), αλλά δεν φαίνεται να διασταυρώνεται με τον πληθυσμό της Τιγρογαλής στην βορειοανατολική Βραζιλία, ο οποίος συχνά αλληλεπιδρά με το Κολοκόλο (*Leopardus colocolo*).

## Περιγραφή
Η Νότια Τιγρογαλή, έχει μία κιτρινωπή - ωχρώδη γούνα, με ανοιχτές μαύρες βούλες. Σωματικά, η Νότια Τιγρογαλή, μπορεί να διακριθεί από την Τιγρογαλή όσον αφορά τον πιο σκουρόχρωμο χρωματισμό του, τις μεγαλύτερες βούλες, αλλά και την μικρότερη ουρά. Ωστόσο, είναι εξαιρετικά δύσκολο να γίνει διάκριση των δύο ειδών μόνο από την εμφάνιση, δεδομένου ότι η γεωγραφική ποικιλομορφία, τείνει να είναι διαφορετική. Πιστεύεται ότι είναι ενδημικά και απειλούμενα είδη, αφού το περιβάλλον τους, το ατλαντικό δάσος, τείνει να εξαφανιστεί. Επιπλέον, διεξάγονται αρκετές γενετικές έρευνες ώστε να κατανοηθούν οι βασικές διαφορές της Τιγρογαλής με την Νότια Τιγρογαλή.

## Κατανομή
Ο κύριος οικότοπός της, το *Ατλαντικό δάσος*, βρίσκεται στην ανατολική ακτή της Νότιας Αμερικής, που εκτείνεται κατά μήκος των ακτών του Ατλαντικού ωκεανού στη Βραζιλία, στην Παραγουάη και στην Αργεντινή. Η Νότια Τιγρογαλή, πιστεύεται ότι είναι ενδημικό είδος στη νότια και νοτιοανατολική Βραζιλία.

Κατηγορία:Αιλουροειδή
Κατηγορία:Αιλουρίδες
Κατηγορία:Θηλαστικά της Νότιας Αμερικής
Ιωάννης Πολυχρονόπουλος

Ο **Ιωάννης Πολυχρονόπουλος** (1896 - 18 Ιουλίου 1955), του Αναστασίου, ήταν Έλληνας αξιωματικός της αστυνομίας και μετέπειτα βουλευτής.

## Βιογραφικά στοιχεία
Γεννήθηκε το 1896.

Εργάστηκε ως αστυνομικός και ήταν αστυνομικός διευθυντής. Εκλέχθηκε βουλευτής Μεσσηνίας με το Κόμμα Ελευθεροφρόνων στις εκλογές του 1946 με 4.105 ψήφους.

Πέθανε αιφνίδια το 1955, σε ηλικία 59 ετών, και κηδεύτηκε στις 19 Ιουλίου από το Πρώτο Νεκροταφείο Αθηνών. Ήταν παντρεμένος με την Αργυρώ και είχαν 2  γιους και 1 κόρη.

## Πηγές


Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές Μεσσηνίας
Δημοκρατικό Ευρωπαϊκό Καταλανικό Κόμμα

Το **Δημοκρατικό Ευρωπαϊκό Καταλανικό Κόμμα** (καταλανικά: Partit Demòcrata Europeu Català) είναι πολιτικό κόμμα της Καταλονίας, διάδοχο της Δημοκρατικής Σύγκλισης της Καταλονίας. Ιδρύθηκε στο τελευταίο συνέδριο της ΔΣΚ στις 8 Ιουλίου 2016· αυτοχαρακτηρίζεται ως δημοκρατικό, καταλανιστικό, αποσχιστικό, φιλοευρωπαϊκό και ανθρωπιστικό.

## Ιστορία
Από τις αρχές της δεκαετίας του 2010 η νέα κατεύθυνση που έλαβε η Δημοκρατική Σύγκλιση της Καταλονίας υπέρ της ανεξαρτητοποίησης της Καταλονίας και οι αποκαλύψεις του Ζόρδι Πουζόλ ότι ο ίδιος απέκρυψε χρήματα από την εφορία οδήγησαν σε ανακατατάξεις στο κόμμα. Ο Αρτούρ Μας τέθηκε στο παρασκήνιο, μπροστά στην ανάδειξη του Κάρλες Πουτζδεμόν ως προέδρου της Ζενεραλιτάτ, και οργάνωσε τη μετάβαση σε έναν νέο κομματικό σχηματισμό. Στις περιφερειακές εκλογές του 2015 η Σύγκλιση και Ένωση είχε ενταχθεί στο συνασπισμό Μαζί για το Ναι, λαμβάνοντας συνολικά 62 από τις 135 έδρες του καταλανικού κοινοβουλίου (από τις 62 οι 29 αντιστοιχούσαν σε μέλη της Σύγκλισης και Ένωσης). Αντίστοιχα, στις ισπανικές βουλευτικές εκλογές, η Σύγκλιση και Ένωση συμμετείχε ως μέλος του συνασπισμού Δημοκρατία και Ελευθερία. Με την επανάληψή τους τον Ιούνιο του 2016, το κόμμα συμμετείχε με το αυθεντικό του όνομα λαμβάνοντας 8 έδρες που διατηρήθηκαν από το ΔΕΚΚ με την αλλαγή του ονόματος (αριθμός που ωστόσο δεν επέτρεψε στο κόμμα να έχει δική του κοινοβουλευτική ομάδα). Το τελευταίο συνέδριο του κόμματος έλαβε χώρα στις 8 Ιουλίου 2016· αποφασίσθηκε ο μετασχηματισμός του κόμματος στο νέο Δημοκρατικό Καταλανικό Κόμμα και η μεταφορά του σε νέα έδρα. Εναλλακτικές υποψήφιες ονομασίες ήταν το «Εθνικό Καταλανικό Κόμμα» και το «Μαζί για την Καταλονία».

Η αντίδραση του έτερου καταλανανιστικού κόμματος Δημοκράτες της Καταλονίας λόγω της σύγκλισης των δύο ονομασιών και η καταγγελία του νέου ονόματος από τους δεύτερους κατέληξε στη λύση της προσθήκης του επιθέτου "Ευρωπαϊκό" στο όνομα του κόμματος τον Οκτώβριο του ίδιου έτους.

Με πρόεδρο τον Κάρλες Πουτζδεμόν το κόμμα συνέχισε στα πλαίσια του συνασπισμού Μαζί με το Ναι στο καταλανικό κοινοβούλιο, μέχρι τη συμβολική ανακήρυξη ανεξαρτησίας τον Οκτώβριο του 2018 που επέφερε την παύση του προέδρου του και την άρση του αυτοδιοίκητου της περιφέρειας. Στις νέες περιφερειακές εκλογές του Δεκεμβρίου του ίδιου έτους, συμφωνήθηκε από τον Πουτζδεμόν (εκείνη τη στιγμή να βρίσκεται φυγάς από την ισπανική δικαιοσύνη στο Βέλγιο) τα μέλη του κόμματος να κατεβούν σε κοινές λίστες με ανεξάρτητους στο συνασπισμό Μαζί για την Καταλονία, που έλαβε 34 έδρες, όντας το ισχυρότερα από τα αποσχιστικά κόμματα, και εν γένει δεύτερο μετά τους Πολίτες που κατέλαβαν 36.

## Παραπομπές

Κατηγορία:Καταλανικός εθνικισμός
Κατηγορία:Κόμματα της Καταλονίας
Όουεν Τζόινερ

Ο **Όουεν Τζόινερ** (Αγγ.: Owen Joyner, 19 Ιουλίου 2000) είναι Αμερικάνος ηθοποιός. Έγινε γνωστός από τη συμμετοχή του στη τηλεοπτική σειρά 100 πράγματα που πρέπει να κάνεις πριν το λύκειο, ως Κρίσπο Πάουερς. Το ύψος του είναι 1,80 μέτρα.

## Προσωπική ζωή
Ο Τζόινερ κατάγεται από την Οκλαχόμα Σίτι της Οκλαχόμα. Γονείς του είναι οι Κέβιν Τζόινερ και Ντίνα Τζόινερ-Γκαντζ, οι οποίοι κατάγονται από τη Γερμανία. Έχει μία μεγαλύτερη αδερφή, την Λούκα, και από τον τωρινό γάμο της μητέρας του, άλλα δύο αδέρφια, ονόματι Χάννα και Χέιντεν.

Τα χόμπι του είναι το σνόουμπορντ και το τέννις και γνωρίζει άπταιστα Γερμανικά. Είναι σε σχέση με την Μέιβ Τομάλτι, η οποία συμμετέχει στη τηλεοπτική σειρά Χένρι ο Επικίνδυνος, ως Μπιάνκα.

## Σταδιοδρομία

### Ηθοποιία

Βλέποντας ένα φίλο να κάνει παίζει σε μία θεατρική παράσταση, ο Τζόινερ θέλησε να συμμετέχει και αυτός στο επόμενο έργο. Τελικά, πήρε τον ρόλο και έτσι κατάλαβε ότι τού αρέσει η υποκριτική.

Συμμετείχε σε αρκετές θεατρικές παραστάσεις, μεταξύ των οποίων, *To Kill a Mockingbird*, *Ο μάγος του Οζ*, και *Πως να επιτύχεις στην δουλειά*, πριν πάει στο Λος Άντζελες για να μεγαλώσει την καριέρα του. Πήρε το σενάριο της σειράς *100 πράγματα που πρέπει να κάνεις πριν το λύκειο*, το οποίο του φάνηκε αστείο και πήρε τον πρωταγωνιστικό ρόλο του Κρίσπο Πάουερς.

### Μουσική

Ο Τζόινερ είναι μέλος του συγκροτήματος *The Daze*.

## Φιλμιογραφία

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Ο Όουεν Τζόινερ στο Internet Movie Database

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Γαβριήλιος Ύπαρχος

Ο **Γαβριήλιος Ύπαρχος**, ήταν Βυζαντινός έπαρχος του 6ου αιώνα κατά την περίοδο του Ιουστινιανού Α´. Στην ελληνική ανθολογία περιλαμβάνονται 2 επιγράμματα σχετικά με τον Γαβριήλιο, ένα που βρέθηκε στον ανδριάντα του και δημιουργήθηκε από τον Λεόντιο τον Σχολαστικό, καθώς και ένα που έγραψε ο ίδιος ο Γαβριήλιος κάνοντας λογοπαίγνιο σχετικά με το πιπέρι και τον Έρωτα βάσει της σχετικής παράστασης μιας αλατιέρας, και πιθανώς το ποίημα αυτό συμπεριλήφθηκε αρχικά στον κύκλο του Αγαθία. Ο ιστορικός του 6ου αιώνα, Ιωάννης Λαυρέντιος ο Λυδός αφιέρωσε τρία από τα έργα του στον Γαβριήλιο.

## Παραπομπές


Κατηγορία:Βυζαντινοί αξιωματούχοι
Κατηγορία:Ελληνική Ανθολογία
Προεδρικές εκλογές στο Σάο Τομέ και Πρίνσιπε (2016)

**Προεδρικές εκλογές** διεξήχθησαν στο Σάο Τομέ και Πρίνσιπε στις 17 Ιουλίου 2016 και ο δεύτερος γύρος στις 7 Αυγούστου. Πρόεδρος από τον πρώτο γύρο εξελέγη ο πρώην πρωθυπουργός, Εβαρίστο Καρβάλιο από την Ανεξάρτητη Δημοκρατική Δράση, επικρατώντας του έως τότε προέδρου, Μανουέλ Πίντο ντα Κόστα. Ωστόσο, τα αποτελέσματα τελικά ακυρώθηκαν και κρίθηκε απαραίτητη η διεξαγωγή και δεύτερου γύρου, στις 7 Αυγούστου ανάμεσα στον Καρβάλιο και στον Κόστα.  Ο Πίντο ντα Κόστα δεν πήρε μέρος στον δεύτερο γύρο, με αποτέλεσμα ο Καρβάλιο να εκλεγεί χωρίς αντίπαλο.

## Εκλογικό σύστημα
Ο Πρόεδρος του Σάο Τομέ και Πρίνσιπε  εκλέγεται με τη χρήση του συστήματος δύο γύρων. Επειδή κανείς από τους υποψήφιους δεν έλαβε περισσότερο από το 50% των ψήφων, ο νικητής θα κριθεί  σε τελικό γύρο ανάμεσα στους δύο πρώτους υποψηφίους του 1ου γύρου. Ο δεύτερος γύρος θα διεξαχθεί στις 7 Αυγούστου. Στις εκλογές ψήφισαν και οι απόδημοι της χώρας, ιδίως αυτοί που βρίσκονται στην Πορτογαλία, στην Γκαμπόν, στη Ισημερινή Γουινέα και στην Αγκόλα.

## Υποψήφιοι
Στις εκλογές έλαβαν μέρος πέντε υποψήφιοι, συμπεριλαμβανομένων του προέδρου Μανουέλ Πίντο ντα Κόστα, και δύο πρώην πρωθυπουργών, του Εβαρίστο Καρβάλιο από την Ανεξάρτητη Δημοκρατική Δράση και τη Μαρία ντας Νέβες από το MLSTP/PSD, καθώς και δύο ανεξάρτητων υποψηφίων.

## Αποτελέσματα

## Παραπομπές


2016
Σαο Τομε
Κορυδαλλός Τρικάλων

Ο **Κορυδαλλός** είναι οικισμός στην Θεσσαλία και την Περιφερειακή Ενότητα Τρικάλων.

## Γενικά στοιχεία
Ο Κορυδαλλός είναι ένας ορεινός, κατάφυτος οικισμός της δημοτικής ενότητας Μαλακασίου του Δήμου Μετεώρων (πρώην Καλαμπάκας). Βρίσκεται σε κοντινή απόσταση από το ορεινό Μέτσοβο και περίπου 30 λεπτά ΒΔ. από την πόλη της Καλαμπάκας ενώ απέχει 59 χιλιόμετρα ΒΔ. από την πρωτεύουσα του νομού, τα Τρίκαλα. Ο Κορυδαλλός βρίσκεται βορειοανατολικά της Παναγία και βορειοδυτικά από την Τρυγώνα (μαζί με την Πεύκη πιο ψηλά). Είναι προσβάσιμος από την Εθνική Οδό 6 στο τμήμα Ιωάννινα - Τρίκαλα.

Σε αυτό το χωριό κατοικούν ελάχιστοι άνθρωποι. Όμως στις διακοπές, ειδικά τις διακοπές του καλοκαιριού την περίοδο του Αυγούστου, έρχονται περισσότεροι άνθρωποι να περάσουν το καλοκαίρι εκεί. Κάτι που γίνεται και στα υπόλοιπα χωριά εκεί γύρω.

## Γεωγραφία
Η υψομετρική ανύψωση του οικισμού είναι 720 μέτρα από την επιφάνεια της θάλασσας. Το χωριό εκτείνεται σε μια απόσταση περίπου 61 τετραγωνικών χιλιομέτρων. Βρίσκεται κατά μήκος της Εθνικής Οδού 6 στο τμήμα Ιωάννινα - Τρίκαλα.

## Ιστορία
Παλαιότερη ονομασία του χωριού "Τζενεράδες", μέχρι το 1928, που στην κουτσοβλαχική γλώσσα σημαίνει γαμπροί, εκ του λατινικού *gener*. Το χωριό πιθανότατα να ιδρύθηκε το έτος 1213 που συμπίπτει με την ίδρυση της εκκλησίας του Αγίου Γεωργίου όπως αναγράφεται στο τέμπλο του ναού.

## Εκδηλώσεις
Το χωριό αναβιώνει στις 15/8 όπου και πραγματοποιείται το πανηγύρι της Παναγίας.

## Δημογραφική μεταβολή

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Πλημμύρα μπύρας του Λονδίνου

Η **πλημμύρα μπύρας του Λονδίνου** (αγγλικά: *London beer flood*) ήταν περιστατικό το οποίο συνέβη στις 17 Οκτωβρίου του 1814 στην περιοχή *St Giles* του Λονδίνου. 

## Περιγραφή
Στο τοπικό ζυθοποιείο της περιοχής, στην οδό *Tottenham Court Road*, υπήρχε εγκατεστημένη μια τεράστια δεξαμενή η οποία περιείχε πάνω από 610.000 λίτρα μπύρας, και κάποια στιγμή η δεξαμενή διερράγη από την πίεση του περιεχομένου της. Η κατάρρευση της αυτή, προκάλεσε την κατάρρευση και των παραδίπλα παρόμοιων δεξαμενών στο ίδιο κτήριο. Έτσι, συνολικά 1.470.000 λίτρα μπύρας απελευθερώθηκαν και διαχύθηκαν στους δρόμους. Το κύμα της μπύρας κατέστρεψε 2 οικίες, καθώς και κατεδάφισε τον τοίχο μιας διπλανής παμπ. Εντός λίγων λεπτών, οι κοντινές οδοί είχαν πλημμυρίσει με αλκοόλ, σκοτώνοντας στο πέρασμα τους μια μητέρα με την κόρη της οι οποίες έπιναν τσάι, και εισχωρώντας στα κτήρια.

Το ζυθοποιείο ήταν ανάμεσα στα παλιά σπίτια της συνοικίας του St Giles, και στην περιοχή ζούσαν πολλές άπορες οικογένειες οι οποίες έμεναν σε υπόγεια, τα οποία μετά το συμβάν γέμισαν με μπύρα. Τουλάχιστον 8 άτομα πνίγηκαν ή σκοτώθηκαν από τραυματισμό κατά το περιστατικό, ανάμεσα τους και 2 νήπια τριών και τεσσάρων ετών.

Το ζυθοποιείο μηνύθηκε και η υπόθεση κατέληξε στο δικαστήριο, ο δικαστής και οι ένορκοι ωστόσο έκριναν πως η καταστροφή ήταν αναπόφευκτη (τυχηρό γεγονός) και δεν έφερε κάποιο συγκεκριμένο άτομο ευθύνη. Η εταιρεία που διαχειριζόταν το ζυθοποιείο περιέπεσε σε οικονομικές δυσκολίες λόγω της επανακατασκευής των δεξαμενών αλλά και λόγω των φόρων τους οποίους είχε ήδη πληρώσει για την μπύρα που κατόπιν διαχύθηκε. Διεκδίκησαν ωστόσο την επιστροφή του φόρου με αίτηση τους στο αγγλικό κοινοβούλιο, και κατάφεραν να τους επιστραφεί επιτυχώς.

## Μετέπειτα

Το ζυθοποιείο κατεδαφίστηκε περίπου έναν αιώνα αργότερα, το 1922, και σήμερα στη θέση του βρίσκεται το θέατρο *Dominion*, στο κέντρο του Λονδίνου επί της διασταύρωσης *Tottenham Court Road* και *Oxford Street*.

## Παραπομπές


## Εξωτερικοί σύνδεσμοι
* What really happened in the London Beer Flood? - The Independent

Κατηγορία:Ιστορία του Λονδίνου
Κατηγορία:Καταστροφές στην Αγγλία
Ιμπάτιενς η ψιττακόμορφος

Η **Ιμπάτιενς η ψιττακόμορφος** *(*'Impatiens psittacina**)'', γνωστή ως **άνθος παπαγάλου*' ή παπαγάλος βάλσαμο είναι ένα είδος [[βάλσαμο]]υ από τη [[Νοτιοανατολική Ασία]], που περιγράφηκε από τον βοτανολόγο [[Τζόζεφ Ντάλτον Χούκερ]] και ήταν γνωστό για το [[άνθος]] που ομοιάζει με έναν «ιπτάμενο κοκατού». Ανήκει στο γένος των δικοτυλήδονων φυτών της οικογένειας των Βαλσαμινίδων *(Balsaminaceae)*. Είναι γνωστό από την [[Ταϊλάνδη]], τη [[Μιανμάρ]] και τμήματα της [[Ινδία]]ς.

==Ιστορία==
Ένα βάλσαμο, *Impatiens psittacina* ή άνθος παπαγάλου *(parrot flower)*, είναι ένα πολύ σπάνιο είδος *impatiens* που ανακαλύφθηκε στις Πολιτείες *Shan* της Άνω [[Βιρμανία]]ς από τον *A. H. Hildebrand*, ένα Βρετανό αξιωματούχο. [[σπόρος|Σπόροι]] του παρουσιάστηκαν στους Βασιλικούς Κήπους του *Kew* *(Royal Gardens (Kew))* το 1899, άνθισε το 1900 και η περιγραφή του δημοσιεύθηκε το 1901 από τον [[Τζόζεφ Ντάλτον Χούκερ]].

Το δείγμα στο *Kew* δεν απέδωσε [[σπόρος|σπόρο]], αλλά οι [[κάψουλα (βοτανική)|κάψουλες]] λέγεται να μην εκρήγνυνται και να σκορπίζουν τους σπόρους, όπως και σε πολλά *Impatiens*.

Το είδος φύεται σε άγρια κατάσταση, σε μια μικρή περιοχή της βόρειας [[Ταϊλάνδη]]ς (πλησίον του *Chiang Mai*), στη [[Μιανμάρ]] και στο βόρειο-ανατολικό Ινδικό κρατίδιο του [[Μανιπούρ]]. Το όνομα του είδους *«psittacina»* είναι [[Λατινική γλώσσα|Λατινικό]] για «σαν παπαγάλος», σε σχέση με τα σχήματος [[παπαγάλος|παπαγάλου]] άνθη όταν παρατηρούνται από τα πλάγια.

Η κυβέρνηση της Ταϊλάνδης έχει απαγορεύσει την εξαγωγή αυτού του είδους, ώστε να μην είναι σε καλλιέργεια. Συχνά πωλούνται πλαστοί σπόροι.

==Περιγραφή==
Το φυτό είναι όρθιο, οι κλάδοι του αναπτύσσονται αφειδώς και μεγαλώνουν συμπαγώς σε ένα ύψος περίπου μισού μέτρου. Όπως και άλλα είδη *Impatiens* έχει πυκνούς μίσχους *(stems)* τα φύλλα έχουν ένα λεπτό πριονωτό περιθώριο. Τα άνθη του έχουν χρώμα ανοικτό μωβ και βαθύ κόκκινο. Τα πλευρικά σέπαλα *(sepals)* είναι σφαιροειδή και ανοιχτό πράσινο. Το χαμηλότερο σέπαλο είναι βολβώδες και στενεύει σε ένα αγκιστρώδες ελατήριο, βαθύ κόκκινο στην κορυφή του. Το ραχιαίο πέταλο *(petal)* είναι σφαιροειδές και κουκουλοφόρο, ενώ, τα πλευρικά ενωμένα πέταλα είναι μακρά.

Αυτό το είδος του *Impatiens* είναι γνωστό στην Ταϊλάνδη ως *«Dork Nok Khaew»*, το οποίο μεταφράζεται σε *«Άνθος Πτηνού Παπαγάλου»''.

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Botanical Authorship
*  Parrot Flower
*  Exotic RainForest
*  Le Jardin (1902)
*  Scans of the original description

Κατηγορία:Χλωρίδα της Μιανμάρ
Κατηγορία:Χλωρίδα της Ινδίας
Κατηγορία:Χλωρίδα της Ταϊλάνδης
Περιστερά η υψηλή

Η **Περιστερά η υψηλή** *(Peristeria elata)*, είναι είδος ορχιδέας που απαντάται από την Κεντρική Αμερική, τον Ισημερινό και τη Βενεζουέλα. Είναι το τυπικό είδος του γένους. Συχνά αναφέρεται στα Αγγλικά ως η **[[Ορχιδέα]] του Αγίου Πνεύματος**, **Ορχιδέα [[Περιστέρι]]** ή **Άνθος του Αγίου Πνεύματος** και στα Ισπανικά ως *Flor del Espiritu Santo*.

## Περιγραφή
Έχει ωοειδείς ψευδοβολβούς ύψους έως 12 εκ., επιμήκεις, όχι χονδρούς και με τέσσερα φύλλα που φτάνουν σε μήκος έως και το ένα μέτρο και πλάτος τα 15 εκ., διπλωμένα. Τα άνθη εκφύονται από τη βάση του βολβού και παράγουν 4 έως 12 άνθη με έντονο χρώμα λευκού μαρμάρου και μωβ στίγματα. Ο ανθήρας και ο ύπερος είναι κίτρινοι. Το κεντρικό τμήμα του άνθους έχει ένα καλά καθορισμένο σχήμα περιστεριού. Το άρωμά του είναι παρόμοιο με αυτό της μπύρας.

## Εμβέλεια
Το επίφυτο βρίσκεται στην Κεντρική και βόρειο-δυτική Νότια Αμερική, κυμαίνεται από την Κόστα Ρίκα έως το Περού.

## Φυσικό περιβάλλον
Στον Παναμά, το είδος αυτό βρίσκεται σε αφθονία στα πολύ υγρά δάση των βουνών. Έχει βρεθεί ως επίφυτο φυτό στους κορμούς των δένδρων που καλύπτονται με βρύα σε υψόμετρο περίπου 1.100 μ. Στο φυσικό του περιβάλλον, αυτή η ορχιδέα, φύεται στα ώριμα δάση, πλησίον του επιπέδου του εδάφους.

## Κατάσταση διατήρησης
Αυτό το άνθος κινδυνεύει με εξαφάνιση, λόγω της ομορφιάς του, οι διακινητές το απομακρύνουν από το περιβάλλον του. Η Παναμέζικη ΜΚΟ: *APROVACA* τρέχει ένα πρόγραμμα χορηγίας για αυτή την ορχιδέα, προκειμένου να την σώσει από τον αφανισμό. Σύμφωνα με τη Συνθήκη της Ουάσινγκτον για το Διεθνές Εμπόριο στα Απειλούμενα Είδη της Άγριας Πανίδας και Χλωρίδας *(Washington Treaty on International Trade in Endangered Species of Wild Fauna and Flora)*, περιλαμβάνεται στον κατάλογο των απειλούμενων φυτών.

## Εθνικό άνθος του Παναμά
Από το 1980, αυτή η ορχιδέα είναι το εθνικό άνθος της Δημοκρατίας του Παναμά.

## Δείτε επίσης

## Σημειώσεις

;Παραπομπές σημειώσεων


## Παραπομπές


## Βιβλιογραφία
*  Dr. Karlheinz Senghas - *Maxillaria, un genre chaotique* - Richardiana
*  Eric A. Christenson - *Vue d’ensemble du genre Maxillaria* - Richardiana

## Εξωτερικοί σύνδεσμοι

elata
Κατηγορία:Χλωρίδα του Ισημερινού
Κατηγορία:Χλωρίδα του Παναμά
Κατηγορία:Χλωρίδα της Βενεζουέλας
Δράκουλα η πιθηκόμορφος

Η **Δράκουλα η πιθηκόμορφος** *(Dracula simia)*, που επίσης ονομάζεται **ορχιδέα μαϊμού** ή **πιθηκόμορφος Δράκουλας**, είναι επίφυτη ορχιδέα η οποία αρχικά περιγράφηκε στο γένος *Masdevallia*, αλλά αργότερα μεταφέρθηκε στο γένος Δράκουλα *(Dracula)*.

Η διάταξη της στήλης, των πετάλων *(petals)* και των χειλέων ομοιάζει έντονα με το πρόσωπο μαϊμούς.

Το φυτό ανθίζει σε οποιαδήποτε εποχή με πολλά άνθη σε ταξιανθία τα οποία ανοίγουν διαδοχικά. Τα άνθη του είναι αρωματικά, με το άρωμα ώριμου πορτοκαλιού.

## Δείτε επίσης

## Σημειώσεις

;Παραπομπές σημειώσεων


## Παραπομπές


simia
Κατηγορία:Επίφυτες ορχιδέες
Κατηγορία:Χλωρίδα της Βολιβίας
Κατηγορία:Χλωρίδα του Περού 
Κατηγορία:Χλωρίδα του Ισημερινού
Καλσεολαρία η μονανθής

Η **Καλσεολαρία η μονανθής** *(*'Calceolaria uniflora**)'' (συνώνυμο ***Calceolaria darwinii***, γνωστή ως **παντόφλα του Δαρβίνου*') είναι ένα πολυετές *(perennial)* [[φυτό]] του γένους *Calceolaria*, γνωστό ως το *slipperworts*. Η καταγωγή της είναι από τη [[Γη του Πυρός]], στο νότιο τμήμα της [[Νότια Αμερική|Νότιας Αμερικής]].

Η Καλσεολαρία η μονανθής *(Calceolaria uniflora)'' είναι ένα ορεινό φυτό το οποίο φθάνει σε ύψος τα 10 εκ. (4 in). Τα άνθη είναι μια σύνθεση κίτρινου, λευκού και καφετί κόκκινου.

## Δείτε επίσης

## Σημειώσεις

;Παραπομπές σημειώσεων


## Παραπομπές


## Βιβλιογραφία
*  

uniflora
Κατηγορία:Χλωρίδα της Αργεντινής
Κατηγορία:Χλωρίδα της Χιλής
Καλεάνα η μείζων

Η **Καλεάνα η μείζων** *(*'Caleana major**)'' ή κοινώς **ορχιδέα ιπτάμενης πάπιας*', είναι μια μικρή [[ορχιδέα]] που βρίσκεται στην ανατολική και νότια [[Αυστραλία]]. Αυτό το χερσαίο [[φυτό]] διαθέτει ένα αξιοσημείωτο [[άνθος]], το οποίο ομοιάζει με ιπτάμενη [[πάπια]]. Το άνθος προσελκύει τα [[έντομο|έντομα]], όπως τις αρσενικές μύγες πριονιστές *(sawflies)* που γονιμοποιούν το άνθος σε μια διαδικασία γνωστή ως ψευδοσυνουσία *(pseudocopulation)*. Tο 1986, η ορχιδέα αυτή εμφανίστηκε σε ένα Αυστραλιανό ταχυδρομικό [[γραμματόσημο]].

==Περιγραφή==
Η Καλεάνα η μείζων *(Caleana major)* αντιμετωπίζεται ως επίγειο [[βότανο]], με ύψος έως 50 εκατοστά (20 in). Δύο με τέσσερα άνθη αναπτύσσονται στο πράσινο στέλεχος. Το μόνο φύλλο, εμφανίζεται κοντά στη βάση του μίσχου *(stalk)*. Συνήθως είναι εξαπλωμένο προς τα κάτω, στενό λογχοειδές, μήκους 12 εκ. (5 in) και εύρους 8 χιλ. (0,3 in), συχνά με στίγματα. Το άνθος του είναι κοκκινωπό καφέ, μήκους 15-20 χιλ. (0,6 – 0,8 in). Σε σπάνιες περιπτώσεις, το άνθος δύναται να είναι πρασινωπό με σκουρόχρωμα στίγματα. Το φυτό επικονιάζεται από τα [[έντομο|έντομα]]. Ένας ευαίσθητος ιμάντας συνδέεται με το άνθος, ο οποίος ενεργοποιείται από τη δόνηση. Η ανθοφορία παρατηρείται από το Σεπτέμβριο έως τον Ιανουάριο.

==Διανομή και φυσικό περιβάλλον==
Απαντώμενο από το [[Κουίνσλαντ]] έως τη Νότια [[Αυστραλία]], ακόμα και στην [[Τασμανία]], αυτό το φυτό βρίσκεται στα δάση των [[Ευκάλυπτος|ευκαλύπτων]] σε παράκτιους ή βαλτώδεις θαμνώνες και ερεικώνες. Ως επί το πλείστον πλησίον των ακτών, αλλά περιστασιακά και σε υψηλότερα υψόμετρα. Λόγω του μικρού του μεγέθους, είναι ένα φυτό που δεν παρατηρείται εύκολα στην άγρια φύση.

==Ταξινομική==
Το γένος *Caleana* ονομάσθηκε από τον *George Caley*, ένα πρώιμο βοτανικό συλλέκτη. Από το Μάιο του 2014, η *Caleana major* είναι το μοναδικό είδος του γένους · τα δύο άλλα είδη *(C. minor και C. nigrita)* που περιλαμβάνονταν προηγουμένως σε αυτό το γένος, τώρα θεωρούνται ως μέλη ενός διαφορετικού γένους, του *Paracaleana*. Το *major* στα [[Λατινική γλώσσα|Λατινικά]] αναφέρεται στο «μεγαλύτερο», σε αντίθεση με την άλλη, την μικρότερη πάπια ορχιδέα, *Paracaleana minor*.

Το πρωτότυπο δείγμα αυτού του φυτού συλλέχθηκε το Σεπτέμβριο του 1803, από την τοποθεσία *Bennelong Point*, το σημερινό σημείο της [[Όπερα του Σίδνεϋ|Όπερας του Σίδνεϋ]]. Το 1810, το είδος εμφανίστηκε αρχικά στην επιστημονική βιβλιογραφία, *«Prodromus Florae Novae Hollandiae»*, που συνέταξε ο παραγωγικός [[Σκωτία|Σκωτσέζος]] βοτανολόγος [[Ρόμπερτ Μπράουν]].

==Καλλιέργεια==
Η *Caleana major'' ήταν δύσκολο να διατηρηθεί στην καλλιέργεια. Τα φυτά ανθίζουν για ένα ή ορισμένες φορές δύο έτη, αλλά σταδιακά αποδυναμώνουν έως ότου αποθνήσκουν.

## Δείτε επίσης

## Σημειώσεις

;Παραπομπές σημειώσεων


## Παραπομπές


Κατηγορία:Ορχεοειδή
Πέτρος Νίκωφ

Ο **Πέτρος Νίκωφ** (1884-1938) ήταν Βούλγαρος πανεπιστημιακός και ιστορικός.

## Βίος
Ο **Πέτρος Νίκωφ** γεννήθηκε στις 19 Μαΐου 1884 στον Πύργο της Βουλγαρίας. Σπούδασε στο κλασικό Γυμνάσιο της Βάρνας και μετά στο Μόναχο και στη Βιέννη. Η πολύ καλή γνώση της ελληνικής γλώσσας τον βοήθησε να ασχοληθεί με την σπουδή της κλασικής και μεσαιωνικής ελληνικής φιλολογίας και παλαιογραφίας και ιστορίας. Στην Βιέννη ασχολήθηκε κυρίως με τη βουλγαρική ιστορία και γενικά την βαλκανική.

Το 1915 διορίσθηκε στο Γυμνάσιο της Βάρνας και το 1923 έγινε έκτακτος καθηγητής στο Πανεπιστήμιο της Σόφιας
Πέθανε στις 15 Νοεμβρίου 1938.

## Παραπομπές


## Πηγές
*Κ.Α., «Πέτρος Nikov (1884-1938)», Ελληνικά, τομ.11 (1939), σελ.383-384

Κατηγορία:Βούλγαροι ιστορικοί
Κατηγορία:Πανεπιστημιακοί
Στραμπότο

**Στραμπότο** λέγεται το παλαιότερο ποιητικό είδος οκτάστιχου της ιταλικής ποίησης. 

## Ιστορία
Το στραμπότο καλλιεργήθηκε κυρίως στην Ιταλία μέχρι τα τέλη του Μεσαίωνα και θεωρείται ως ένα από τα πρώτα είδη στίχου στην ιταλική γλώσσα.

Το εν λόγω είδος ποίησης, καλλιεργήθηκε από δύο σχολές, τη σικελική ποιητική σχολή και την τοσκανική ποιητική σχολή. Η σικελική σχολή καλλιέργησε το στραμπότο με τη μορφή του οκτάστιχου, ενώ η σχολή της Τοσκάνης το καλλιέργησε με τη μορφή του εξάστιχου.

Το οκτάστιχο στραμπότο, χρησιμοποιήθηκε πολύ συχνά πριν από το 15ο αιώνα μ.Χ. από τους ποιητές της νότιας Ιταλίας, επηρεάζοντας μάλιστα και τα σονέτα του Φραντσέσκο Πετράρκα. 

Μετά από την περίοδο της Αναγέννησης, το στραμπότο εμφανίζεται πολύ σπάνια. Διασώθηκε μόνο με τη μορφή του οκτάστιχου του Τζιοβάνι Μποκκάτσιο, ενώ τελευταία και μοναδική φορά που χρησιμοποιήθηκε με την παραδοσιακή του μορφή, ήταν στις αρχές της περιόδου του κινήματος του Ρομαντισμού.

Μορφές του στραμπότου εμφανίζονται και στη γαλλική φιλολογία, χωρίς όμως να παίρνουν την καθιερωμένη του φόρμα. Η θεματολογία τους είναι κυρίως η κοινωνική σάτιρα.

## Μορφή
Το στραμπότο έχει δύο μορφές ως προς τον αριθμό των στίχων του και την ομοιοκαταληξία. Οι μορφές αυτές είναι του οκτάστιχου και του εξάστιχου στραμπότου.

Το οκτάστιχο στραμπότο εμφανίζει συνολικά τέσσερις τύπους. Ο πρώτος τύπος έχει ομοιοκαταληξία *Α Β Α Β Α Β Α Β*, ο δεύτερος *Α Β Α Β Γ Γ Δ Δ*, ο τρίτος *Α Β Α Β Α Β Γ Γ* και ο τέταρτος *Α Α Β Β Γ Γ Δ Δ*.

Το εξάστιχο στραμπότο εμφανίζει συνολικά τρεις τύπους. Ο πρώτος τύπος έχει ομοιοκαταληξία *Α Β Α Β Α Β*, ο δεύτερος *Α Β Α Β Γ Γ* και ο τρίτος *Α Α Β Β Γ Γ*.

Και στις δύο μορφές του, το στραμπότο είναι ενδεκασύλλαβο, δηλαδή έχει σταθερά έντεκα συλλαβές ανά στίχο.

Η θεματολογία του είναι είτε σατιρική, είτε ερωτική. Με την πρώτη να στοχεύει στη σάτιρα των διάφορων τύπων των μελών της κοινωνίας, μαζί με τα ελαττώματα της, ενώ η δεύτερη έχει ως στόχο την έκφραση των λεπτών συγκινήσεων και των ερωτικών συναισθημάτων του ανθρώπου.

## Σημειώσεις


## Παραπομπές


Κατηγορία:Μετρική